
14 Gündə Super Yaddaş Texnikaları



  
    
    
      While every precaution has been taken in the preparation of this book, the publisher assumes no responsibility for errors or omissions, or for damages resulting from the use of the information contained herein.

    
    

    
      14 GÜNDƏ SUPER YADDAŞ TEXNIKALARI

    

    
      First edition. July 22, 2026.

      Copyright © 2026 Elnur Rəhimov.

    

    
    
      Written by Elnur Rəhimov.

    

    
      10 9 8 7 6 5 4 3 2 1

    

  


Mündəricat

Başlıq səhifəsi

Copyright Page

14 Gündə Super Yaddaş Texnikaları

1  Təşəkkür

2  Ön söz

3  Giriş

4  Bu kitabı digər yaddaş texnikaları mövzusunda yazılmış kitablardan fərqləndirən nədir?

5  Tarixdən bu günə beyin

6  Beyin dalğaları

7  Sağ beyin – Sol beyin

8  Təkrar etməyin faydaları

9  İnsanların öyrənmə formaları

10  Tarixdəki “Super Yaddaşlar”

11  Yaddaş Texnikaları – 14 Gündə Yaddaşınızı Gücləndirin

12  1-ci gün: Ritmik rəqəmlər (number-rhyme system)

13  2-ci gün: Link sistemi (link system)

14  3-cü gün: Rəqəm – şəkil forması (number-shape system)

15  4-cü gün: Room sistemi (roman-room system)

16  5-ci gün: Yaddaş stansiyaları

17  6-cı gün: Əlifba texnikası

18  7-ci gün: Rəqəmlərin yadda saxlanılması – Fonetik əlifba

19  8-ci gün: Ən Əsas sistem - Qarmaq sistemi

20  9-cu gün: Xarici dildəki sözləri yadda saxlamağın yolu

21  10-cu gün: Açar sözlər, yazılı mətnlər, surələr, dualar, şerlər

22  11-ci gün: Beyin xəritələri

23  12-ci gün: Adlar və üzlər

24  13-cü gün: Akrostiş texnikası

25  14-cü gün: Yaddaş matriksi

26  Məşğələlər

27  1000 Ədəd Yaddaş Qarmağı

28  İstifadə edilmiş ədəbiyyat

14 Gündə Super Yaddaş Texnikaları

––––––––
[image: ]


Elnur Rəhimov

AUTHOR: ELNUR RƏHIMOV

Coverdesign: İlknur Tanrıverdi

ISBN:

© Elnur Rəhimov, 2019

	[image: ]
	 	[image: ]


[image: ]

1  Təşəkkür

Mənə bu dəstəyi və fürsəti verdiyi üçün ailəmə, yalan üzrə ekspert, profayler Təbriz Hacınskiyə, davranış üzrə ekspert Gülnarə Tağıyevaya, Bakı Mühəndislik universitetinin müəllimi Səid Bağırova, dostlarım Əbdül Axundov, rəssam İlknur Tanrıverdi və Gündüz Ramazanova, dərin təşəkkür edir və hər şeyə görə Allaha həmd edirəm.

Bugünə qədər yaddaş texnikaları haqqındakı düşüncələrimi formalaşdıran fərqli insanlar olmuşdur. 2000-ci illərdə məni yaddaş texnikaları dünyası ilə tanış edən Tony Buzana, tibbi şirkətdə (Medisis MMC) anbar müdürü vəzifəsində işlədiyim illərdə məni heyrətləndirən və yaddaşın inkişafı ilə bağlı maarifləndirici kitablar yazdıqları üçün Ahmet Yıldıza, Melik Safi Duyar’a, Oğuz Saygın’a, Zeynep M. Karasoğlu’na, B. Şenyürek’ə, Mümin Sekman’a, Dr. Joyce Brothers’a, P.F. Edward’a, Mark Channon’a, Ron Fry’a, Barry Farber’ə, Harry Lorayne’yə, Mel Gordon’a və həyatım boyunca məndə böyük dəyişikliyə səbəb olmuş inkişaf strategiyalarının sahibi Anthony Robbins’ə təşəkkür edirəm.

Həqiqəti deməli olsam, yaddaşım anadangəlmə super deyil. Texnikalar ilə tanış olmazdan əvvəl mən də sizin kimi insan adlarında, rəqəmlərdə, xarici dil öyrənmə mövzusunda, şerləri əzbərləməkdə, alış veriş siyahılarını yadda saxlamaqda və s. çətinlik çəkirdim. 2009-cu ildən sonra bu vəziyyət dəyişdi. Əsasən də Tony Buzanın əsərləri ilə qarşılaşdıqdan sonra yeni bir əsrə qədəm qoydum - Yaddaş əsrinə. Öyrəndiyim yaddaş texnikalarını insanlara da öyrədir, öz həyatımda gördüyüm təsirləri insanların da həyatlarında gördüyüm üçün çox xoşbəxt olurdum. Amma bir şeyə həqiqətən də çox pis olurdum. Niyə görə bunu orta məktəbdə bizə heç kim öyrətməmişdi? Bir söz ilə təəssüflənmişdim. Həqiqətən də dünya təhsil sistemlərinin bu texnikalara ehtiyacı var. Təhsil sistemimizə bu hədiyyəni bəxş edəcək insana indidən dərin təşəkkürlərimi bildirmək istəyirəm.

Yaddaş mövzusundakı şiddətli arzum və birbirindən fərqli işlərdə işləmiş olmağım, həyatınıza dəyər əlavə etmək üçün

kariyeranızı ən gözəl şəkildə yenidən proqramlamaq üçün, sizə faydalı olacağını düşündüyüm, həm qədim həm də modern yaddaş texnikalarının ən gözəllərini “14 Gündə Super Yaddaş Texnikaları” adlı bu kitabda bir araya gətirdim. Araşdırmalarım nəticəsində öyrəndiyim faydalı bilikləri, qarşılaşdığım maraqlı məlumatları əziz və dəyərli Azərbaycan oxucusu ilə bölüşməyi özümə borc bilirəm. Mənim gec yaşda öyrəndiyim bu bilikləri istəyirəm ki, Azərbaycan övladları təhsil çağının ilk baharında öyrənsinlər. Ona görə də əziz valideynlər, gələcəyimiz olan övladlarımızın savadlı böyüməsi üçün sizin çiyninizə ağır və şərəfli bir yük düşür. Bu şərəfli yükü sizinlə birgə daşıma şərəfinə nail olduğum üçün sizlərə minnətdaram. Kitabı bir cümlə olaraq sizə anlatsam; 10 yaşdan başlayıb bütün yaş təbəqələri üçün uyğun formatda hazırlandığını nəzərə alaraq, istədiyiniz növ məlumatı yadda saxlamağın yolunu öyrənəcəyi- nizi söyləyə bilərəm. Bu kitabı sizlər üçün qələmə aldım. Məhz sizlər üçün. Hər birinizin bu texnikalara ehtiyacınız olduğunu bildiyim üçün. Xahiş edirəm bu kitabı bir dəfə oxuyub kənara qoymayın. Dəfələrlə oxuyun, tətbiq edin, həyatınıza həkk edin, bir heykəltəraş kimi öz beyninizin öyrənmə proqramını yenidən formalaşdırın.

Gəlin birlikdə insan beyni ilə tanış olaq, daha sonra isə hər günün özünə aid dərslərinə keçək. İndi sizinlə səyahətə çıxaca- ğıq. Bu səyahət boyunca sizdən nəyi etməyinizi istəyirəmsə xahiş edirəm onu edin və nəyi etməyinizi istəmirəmsə onu etməyin. Bu təlim sizə yaddaş texnikaları haqqındakı hər şeyi öyrədəcək. Yetər ki, ilk günkü həyacanınızdan heç bir şey əskiltməyin.

2  Ön söz

İnsan bədənində təxminən 100 trilyon hüceyrə var. Bu hüceyrələrin hər biri, bir birindən xəbərdarmış kimi çox gözəl bir ahəng içindədir. Siz bu yazını oxuyarkən belə, ürəyinizin bir dəqiqə içində neçə dəfə vurduğu, sümüklərinizdə yığılan kalsium miqdarı, qanınızdakı şəkərin miqdarı, böyrəklərinizin bir dəqiqədə süzdüyü qan, bədəninizin hər tərəfindəki tempratur, bədəninizin və beyninizin qan təzyiqi, hüceyrələrin fəaliyyəti zamanı yaranan zəhərli toksinlərin vücudunuzdan xaric edilmə sistemi, həzm prosesi, tənəffüs fəaliyyəti, əzələlərin işləmə prinsipi, tərləmə sistemi, limfa sistemi, sinir sistemi, immunitet sistemi, metabolizma və s. bunun kimi milyonlarla xırdalıqda, bəhs etdiyimiz ahəng aydın bir şəkildə görünür.

Bütün bu saydığımız və saymadığımız milyonlarla sistemi düşünəcək olsaq, insan bədənini 100 trilyon hüceyrədən meydana gəlmiş nəhəng bir orkestrə oxşada bilərik. Bu orkestr 24 saat içində bir birindən gözəl simfoniyalar ifa edir. Musiqi bəzən sürətlənir, bəzən yavaş ifa olunur, bəzən isə orta bir tempdə sakit bir musiqi səsləndirir. Ancaq orkestrdəki musiqiçilər, aralarındakı mükəmməl ahəngi heç vaxt itirmirlər. Burada bir sual verim: Bəs, bu gözəl simfoniyanı idarə edən kimdir? Necə olur ki, trilyonlarca musiqiçi eyni anda ortaq notları fərqli musiqi alətləri ilə ifa edə bilir?

İnsan bədənindəki 100 trilyon hüceyrəni bir birinə hormonlar bağlayır. Hormonlar, hüceyrələr arasında mesaj (əmr və xəbər) aparıb gətirməklə vəzifəli olan proteinlərdir. Bədənin böyüməsi, hüceyrələrin bölünüb çoxalmasının nizamlanması, bədəndəki iç tarazlıq*, sinir sistemindəki koordinasiya və minlərlə funksiya sinir hüceyrələrindən alınan məlumat əsasında, hormonların lazım olan yerlərə qan damarları vasitəsi

* İç tarazlıq: tüklərin çıxmağı, barmaqların lazım olduğu qədər böyüməsi, dırnaqların və tüklərin uzanması, qara ciyərin funksiyalarının tənzimlənməsi, mədəyə yemək gəlməmiş hələ qida ağızda ikən lazım olan həzm enzimlərinin ifraz olunması, qida və nəfəs borusunun funksiyaları və s...

ilə vaxtlı-vaxtında çatdırdığı mesajların nəticəsində yaranır. Amma burda bir şey var, hormonlar öz başlarına qərar verə bilmirlər. Beyindəki hipotalamus adlı mərkəz hormonları idarə edən mərkəzdir. Beyin, “sirlər xəzinəsi”dir və hipotalamus adlı mərkəz, məsələn; insan böyüyərkən hansı hormonlara əmr verəcəyini haradan bilir? Ya da uşaq ikən, başımıza saç çıxır amma üzümüzə tük çıxmır. Başa saç çıxsın, amma üzə hələ tük çıxmağı tezdir və s. bunun kimi incə xırdalıqları hipotalamus hardan bilir? İnsan, öz bədənində baş verənlərdən xəbəri belə yox ikən, beynində və bədənində qurulmuş olan mükəmməl sistem qüsursuzca fəaliyyət göstərir. Bütün bu qüsursuzca işləyən nizamın bir Nazimi var. Bədənimizi ruh, beyin vasitəsi ilə, beyin də hormonlar vasitəsi ilə idarə edir. Bu kiçik kitabda bütün beynin anatomiyasını yazmaq mümkün deyildir. Beyin haqqında yazılmağa başlansa cildlərlə kitab meydana gətirmək olar. Lakin mən burada beynin yaddaş-zəka-hafizə ilə əlaqəsini araşdırıb ən effektiv öyrənmə metodlarını sizlər ilə paylaşa- cağam. Ən əsası, bu kitabda, öyrənməyi öyrənəcəksiniz.

Bu kitabı oxuduqdan sonra hansı suallara cavab tapacaqsınız?

Beynimizin nə qədərini istifadə edirik? Unutmaq nədir? Bəzi məlumatlar hafizəmizdə yaxşı qalarkən, niyə bəziləri unudulur? Öyrənmə və yaddaş arasındakı əlaqə nədir? Hər hansı bir məlumatı beyindən silmək mümkündürmü? Sağ və sol beyin yarımkürələrini öyrənmə fəaliyyətində necə istifadə edək? Şüurlu fəaliyyətimizin ayrılmaz bir parçası olan duyğular məlumatların korteksə qeyd edilməsi zamanı hansı vəzifələri yerinə yetirirlər? Diqqət zəifliyi nədir və bununla necə mübarizə aparmaq olar? Məlumatları qalıcı yaddaşa necə ötürmək olar? Təkrar etməyin xüsusi bir yolu var mı? Siz yüzlərlə məlumatı sıra ilə necə yadda saxlayırsınız? Əla bir yaddaş üçün hansı qidaları yeməliyik? Beyin dalğaları nədir və öyrənmə əsnasında hansı dalğa uzunluğu vacibdir? Musiqi və beyin arasındakı əlaqə nədir və hansı musiqilər yaddaş üçün faydalıdır? və s. bunun kimi suallara cavab tapacaqsınız.

3  Giriş

Məktəbdə sizə öyrədilməyənlər

Beyin dediyimiz fövqəladə orqanın ağırlığı 1.5 kq-dan azdır, yəni təxminən noutbuk (dizüstü kompyuter) ağırlığı qədər. Beləliklə beyin və kompyuter arasında edilən müqayisə burada sona çatır. Beynimiz dünyadaki bütün kitabxanalardakı məlumat- ları öz bazasına yerləşdirə biləcək səviyyəyə sahibdir. Bir insan, dayanmadan hər saniyə yeni bir məlumat öyrənməyə başlasa, yaddaşın birbaşa bağlı olduğu korteksin dolmağı 3 milyon (3.000.000) il çəkərdi. İndi siz qərar verin biz beynimizin nə qədərini istifadə edirik? Heç 1 %-i belə deyil (0.003%).

*Beynimiz, biz yatarkən belə işləməyə davam edir, bizə hissetdirmədən nəfəs alışverişimizi təmin edir. Hətta yatarkən, qan bir tərəfdə yığılıb laxtalanmasın deyə, vücuda saga dön, sola dön əmrini verən beyindir. Havaya görə bədənimizin istiliyini tənzimləyən də beyindir. “Biz” dediyimiz içimizdəki “mənlik”, (beyin) bizdən asılı olmadan vücudumuzdakı hər bir hüceyrənin ehtiyacı qədər enerjini onlara göndərir, artıq maddələri - toksinləri onlardan geri alaraq bədəni təmizləyən beyindir. Paltar geyinərkən, köynəyin qolları ilə öz qolumuz arasındakı əlaqəni başa düşən də beyindir. Keçmişimizdə baş verənləri yadda saxlayıb, gələcəkdə düzgün qərarlar verməyimizi təmin edən, məlumatlar arasındakı bağlantını, uyğunluğu və ya tərsliyi analiz edən yenə də beyindir.

*Bir an gözlərinizi yumun və düşünün: Həyatınızda yer alan bütün əşyalara nəzər yetirin. Kompyuterlər, televizorlar, CDplayerlər, qulaqlıqlar, printerlər, soyuducular, maşınlar, təyyarələr, raketlər, peyklər, göydələn hündür binalar... və s. bir zamanlar bunlar yox idi, ancaq kimlərinsə beynində var idi.

*Beynimiz vücudumuzun 2%-ni meydana gətirməyinə baxmayaraq, vücuda daxil olan enerjinin 50%-ini istehlak edir.

4  Bu kitabı digər yaddaş texnikaları mövzusunda yazılmış kitablardan fərqləndirən nədir?

Kitabın bu hissəsini yazmağı sizə həvalə edirəm. Məsələn cümləyə; “Bu kitab digər kitablardan daha çox tətbiq edilə biləndir” deyə başlaya bilərsiniz.

5  Tarixdən bu günə beyin

1861-ci ilə qədər beyin haqqında demək olar ki, heç bir şey bilinmirdi. Əslən fransız olan Dr. Pierre Paul Broca danışıq mərkəzinin beynin sol yarımkürəsində oduğunu isbat etdi. 1869- cu ildə İngilis nevroloq Huglings Jackson hər iki beyin yarımkürəsinin müxtəlif işlər gördüyünü dedi və bir il sonra bu hipotezin doğruluğu iki alman doktor - Gustav Theodor Fritsch və Eduard Hitzig - tərəfindən təsdiqləndi. Belə ki, araşdırma zamanı bir itin beyninin sağ yarımkürəsinə qıcıqlandırıcı elektrik axımı verdikləri zaman sol ayağının, sol yarımkürəsinə elektrik axımı verdikləri zaman isə sağ ayağının hərəkətləndiyi müşahidə olunub.

Həmin tarixlərdən bugünə qədər bu sahədə yüzlərlə araşdırma aparıldı və bir çox yeni kəşflərə imza atıldı. Bu sahədəki inkişafın çox olmasına baxmayaraq, hətta aparatlar vasitəsi ilə beyin qabığının addım addım xəritələnməsinə baxmayaraq, həyatımıza yön verən bu möcüzəli orqanın hələ də kəşfedilməmiş bir çox sirri və açılmamış yüzlərlə qapısı vardır.



5.1  Beynin anatomik sirri

İLAHI BIR SƏNƏT ƏSƏRI olan, dar bir rəfin içərisinə sıxışdırılaraq yerləşdirilmiş yorğana bənzəyən beynin yumşaqlığı sanki pudinq yumşaqlığı kimidir. Nazik bir pərdə ilə əhatələnmişdir. Böyük pir pipetka ilə rahatlıqla beyni çəkmək olar. Beyin hüceyrələrinin daha çox yer aldığı üst tərəfə “Korteks” deyilir. Boz rəngli maddədən ibarət olan həmin hissə təxminən 3-4 mm qalınlığındadır. Beynin bu hissəsində daha çox, neyronlar və onların da aralarında köməkçi hüceyrələr var. Beyin korteksi və altındakı toxuma, lob deyilən müxtəlif hissələrdən meydana gəlir. Beynin ön qisminə “frontal lob”, orta qisminə “parietal lob”, arxa qisminə “oksipital lob”, yan qismlərinə isə “temporal lob” adı verilir. Hər bir lobun özünə görə yüzlərlə funksiyası var. Bir neçəsini misal verək, beynin ön tərəfindəki frontal lob intellektual funksiyaları idarə edir. Frontal lobun içində dil və göz hərəkətlərindən məsuliyyət daşıyan mərkəzlər var. Düşünmə planlama və məsələ həll eləmə bacarığı, beynin

bu hissəsinə aiddir. Parietal və oksipital lob görmə və eşitmə bacarığını idarə edən hissələrdir. Beynin üst və orta qismində olan “motor korteks” deyilən bölgə hərəkət etməyimizi təmin edir. İradəmiz daxilində baş verən hərəkətlərimiz üçün əzələlərə gedən siqnallar burada yaranır. Motor korteksin qonşuluğunda isə parietal loba aid “hiss korteksi” var (limbik sistem). Hiss korteksi üzvlərdən və orqanlardan gələn siqnalları qəbul edir. Məsələn, əzab və ağrı kimi hissiyatlar burada hissedilir. Beynin arxasında yer alan “oksipital lob” görmə mərkəzlərini idarə edir. Beynin yanında yer alan “temporal lob”; eşitmə, hafizə, başa düşmə, yaradıcılıq və bəzi davranış kodekslərindən məsuldur. Beynin iç və orta hissəsində yer alan “hipokampus” isə bizim yaddaşımızdan məsuldur. Məlumatlar qalıcı yaddaşa göndərilmədən əvvəl 2-3 həftə burada qonaq qalırlar, hipokampusa beynin printeri də deyə bilərik. Əslində bu saydığım qismlər bir-biri ilə o qədər sıx əməkdaşlıq içindədir ki, məsələn: Sinirlər beynin məlumat mərkəzinə siqnal gətirdiyi anda limbik sistem təsirlənirsə hipokamp işə düşür və məlumatı korteksə qeyd edir. Beynin tam ortasında yer alan “talamus” isə demək olar ki, operator vəzifəsini yerinə yetirir. Vcuddan gələn bütün məlumatlar analiz edilmədən əvvəl buraya gəlir və beynin lazım olan qismlərinə buradan göndərilir. Bədən temraturu, iç orqanların çalışmasının tənzimlənməsi kimi, iradəmizin idarəsində olmayan bunun kimi funksiyalar “hipotalamus” tərəfindən tənzimlənir. Fiziki olaraq beynin alt tərəfində olan beyin sapı, ürək və tənəffüs sistemini idarə edir. Bu bölgədə yaranan zədələnmələr ürəyin və tənəffüs sisteminin durmasına səbəb olur. Ancaq beyin sapı tək başına bu işləri görə bilmir. Beyin sapının üst mərkəzlər ilə əlaqəsi kəsildiyi zaman bir müddətdən sonra ürək və tənəffüs sistemi dayana bilər. Beynin arxa alt tərəfində olan “cerebellum-beyincik” isə hərəkətlərimi- zin koordinasiyasından məsuldur. Beyincik zərər çəkəndə hərəkət zamanı çətinlik, tarazlığın pozulması və s. meydana gəlir. Beyin boşluqlarında isə “beyin suyu” adı verilən duru və rəngsiz-şəffaf maddə var. Beyin suyu, beyin boşluqlarını və onurğa kanalını doldurur, eyni zamanda onları əhatə edərək,

sürtünmələrdən və zərbələrdən qoruyan xüsusiyyətə malikdir. Sinir sistemi içində müxtəlif maddələrin daşınması, metaboliz- ma artıqlarının, antikorların* və s. beyin və onurğadan qan dövranına ötürülməsi, bəzi dərmanların sinir sistemi toxumalarına çatdırılması da beyin suyu vasitəsi ilə olur. Beyin ümumi olaraq iki yarımkürəyə ayrılır: Sağ yarımkürə və sol yarımkürə. Bu iki yarımkürəni bir birinə birləşdirən “corpus callosum” adında qalın sinir şəbəkəsi var. Beyin yarımkürələrinin fəaliyyətləri və funksiyaları haqqında geniş məlumat irəlidə veriləcəkdir.

Beyin, baş-kəllə sümüyünün içindəki bütün boşluqları ən ekonomik şəkildə doldurur və dünyada var olan ən mürəkkəb və ən sirli orqandır. Bu sirr pərdəsini azacıq da olsa qaldırmaq üçün, beynin ən kiçik hissəciklərini tanımaq surəti ilə işə başlayaq. Təxminən 1400 qram ağırlığı olan beynimizin 90 %-i sudur və qıvrımlı bir quruluşa sahibdir. Təxminən 2200 sm² sahəni tutan beynimizin ⅔ hissəsi qıvrımların altında qalmış vəziyyətdədir. 100.000.000.000 (yüz milyard) sinir hüceyrəsi (neyron) olan beynimizin sadəcə korteks dediyimiz - yuxarıdan baxanda cevizin* içinə bənzəyən hissəsi - beynin məlumat bazasında 10 milyard neyron (beyin hüceyrəsi) var.

Beyin hüceyrəsini qısaca izah etsək; vücudumuzdakı bütün əzələlərə, orqanlara və ifraz vəzilərinə məlumatlar göndərərək (eyni zamanda məlumatları alaraq) onların fəaliyyətinə nəzarət edən sinir hüceyrələrinə “neyron” deyilir. Beyində tam olaraq neçə növ neyron olduğu bilinməsə də 50-yə yaxın neyron növü olduğu təxmin edilir. Hər hüceyrədə 1 milyarda yaxın zülal və hər zülalda 40.000 atom (aminoasid) yerləşir ki, bu aminoasid- lərin zülal daxilində səhv düzülməsi belə, toksin təsiri yaradır. Neyronlar sinir sisteminin ən funksional hissəcikləridir. Neyronların çoxu beynin üst qabığında yerləşir. 1 mm³ beyin

*Beyin üstdən baxanda cevizin içinə bənzəyir. Beyin, hüceyrələr arası elekrtik axımlarını ötürücülük qabiliyyəti daha yüksək olan,metallardan sadəcə gümüş iyonları vasitəsi ilə həyata keçirirlər. İlahi bir hikmətdir ki, gümüş iyonları, meyvələr arasında sadəcə cevizdə var.

*Antikor - Vücudda xəstəliyə səbəb olan faktorları zərərsiz vəziyyətə gətirmək üçün vücudun istehsal etdiyi maddədir.

toxumasında 50.000 (əlli min) neyron var və aralarında bunları qidalandıran və təmizləyən 10-50 qat çox qlia hüceyrələri var. Neyronlar beynin ən vacib hüceyrələridir. Beynin funksiyaları neyronların çalışmağına bağlıdır. Böyük bir gövdə və gövdənin uzantısı olan “akson”lardan meydana gəlir. Neyronlarda yaranan elektrik siqnalları saniyədə 100 m sürətlə digər neyronlara ötürülür. Aksonların üzəri, “miyelin” adı verilən bir maddə ilə örtülüdür. Miyelin təbəqəsi, elektrik iyonlarının daha sürətlə daşınmasına kömək edir. (Elektrik kabellərinin, beyin hüceyrəsinin nümunəsində yaradıldığını bilirdiniz mi?) Bir neyronun, gələn siqnalı qəbul etməsi üçün, “dendrit” adı verilən gövdədən çıxan antenaları var. Bütün dendritlər digər hüceyrələrin aksonlarına bağlı vəziyətdədir. Hər neyron digər neyronlarla dendritlər və aksonlar vasitəsi ilə 20.000-50.000 ədəd əlaqə yarada bilər. Neyronların (akson və dendritlərin) birləşdiyi nöqtələrə “sinaps” adı verilir. Bu nöqtələr məlumat alış-verişinin edildiyi yerlərdir və santimetrin milyonda biri qədərdir. Yetkin bir insan beyninin 1015 (1 katrilyon) sinaps (bağlantı) meydana gətirdiyini deyə bilərik.

Məşhur psixoloq Craig Hamilton öz yazılarında bu mövzunu sadə bir dillə belə açıqlayır: İndiyədək kəşf edilmiş ən böyük şəbəkə hansı şəbəkədir? Əgər internet şəbəkəsi olduğunu düşünürsünüzsə yanılırsınız. Beyində yüz milyard neyrondan meydana gələn möcüzəli bir elektrokimyəvi matriksdən söhbət gedir. Beyinimiz 10 wattlıq enerjidən istifadə edərək həyatımız üçün lazım olan fəliyyətləri davam etdirərkən biz bu əzəmətli sənətin bəzən şüurunda belə olmuruq. Sadəcə beyin qabığında (serebral korteks) 10 milyard neyron var və bu hüceyrələrdən sadəcə 1 milyonunun 2x2 əlaqə qura bilməsi halında belə meydana gələbiləcək kombinasiya 102783000 - dir yəni 1 in arxasında 2 milyon 783 min sıfır. Hələ beynin korteksində olan 10 milyard neyronun kombinasiyasını demirəm. Bunun nə qədər böyük bir məlumat alış-verişi oluğunu təsəvvür etmək belə mümkün deyildir. Hesablamaq istəyənlər üçün düsturu verək: 10.000.000.000!=10.000.000.000x9.999.999.999x9.999.999.998 x9.999.999.997x9.999.999.996x9.999.999.995x.....................x1

6  Beyin dalğaları

Elmin bugün gəldiyi nöqtədə, beynin işləmə forması və funksiyaları haqqında lazım olan məlumatlara sahibik. Çox mürəkkəb görünən beyin fəaliyyətləri əslində korteksdə olan 1 milyard hüceyrənin öz aralarında yaratdıqları qarşılıqlı əlaqədən və gözə görünməyən ruh faktorundan ibarətdir. Beyin işlədiyi zaman 10 wattlıq bir enerji yaranır demişdik yuxarıda. Yaranan enerjini başa yapışdırılan elektrodlar vasitəsi ilə ekrana ya da kağıza qeyd etmək mümkündür, bu qeydlərə EEG (Elektroanse- faloqrafiya) deyilir. Dolayısı ilə beyindəki bu elektrik fəaliyyəti- ni ekranlarda beyin dalğaları şəklində analiz etməyimiz mümkündür. Yuxuda belə beyin ilə bədənin digər üzvləri arasın- da saniyədə 500 min məlumat alışverişi olur.

Beyin dalğaları, 1 saniyədəki frekans (titrəşim) sayına görə adlandırılır və hertz (hz) şəklində göstərilir. Beyin dalğaları “delta”, “teta”, “alfa”, “betta” və “qamma”dır.

Delta dalğaları: Saniyədə 1-3 hz arasında frekansa sahibdir. Ən kiçik dalğa uzunluğudur ümumiyyətlə amplitudları (dalğa boyu) yüksəkdir. İnsanın şüurunun aktiv olmadığı, dərin yuxu ya da koma halında ölçülür. Saniyədə bir dalğa (tək frekans) ölümə ən yaxın, saniyədə 0 (sıfır) dalğa isə ölümdür. Normal halda delta dalğalarının yaılması şüursuz bir beynin göstəricisidir.

Teta dalğaları: Frekansı 4-7 arasındadır. Hafizədəki məlumatların nizamlandığı, uzun müddətli hafizəyə keçib keçməyəcəyinə qərar verildiyi zaman beynimiz teta frekansındadır. Dua etmə, xəyal qurma əsnasında bu frekansa keçilir.

Alfa dalğaları: Saniyədə 8-13 hz. frekansdadır. Açıq aydın olaraq beynin parietal (yan) və oksipital (arxa) bölgələrində daha çox müşahidə olunurlar. Oyaq olmağı, mental qavrama və ən uyğun zehni aktivliyi ifadə edir. Zəka və məntiqli düçüncə ilə əlaqəlidir. Alfa dalğaları yayılan beyin, sağlam bir beynin göstəricisidir. Öyrənmə üçün bizə lazım olan ən uyğun dalğa uzunluğu alfa dalğasıdır. Alfa frekansı nə qədər çox yayılarsa zəka və məntiqli analiz də o qədər yüksəkdir. Alfa dalğasını süni

olaraq yaratmaq mümkündür. İrəlidəki səhifələrdə necə olacağını bərabər öyrənəcəyik.

Betta dalğaları: Sıxlığı saniyədə 14-36 hz. arasındadır. Xüsusilə də beynin frontal (ön) lobunda yaranır. Gözlər açıq ikən beynin normal aktivilyi betta ritmindədir. Beynimizin şüurlu olaraq ətraf aləm ilə olan əlaqəsi betta dalğaları ilə gerçəkləşir. Əgər betta dalğalarının amplitudları yəni dalğa boyları aşağı səviyyədədirsə bu vəziyyət psixoloji gərginliyi ifadə edir. Betta dalğası 25-in üzərinə keçərsə ağır depressiya və obsessiv xəstəlikləri(sarışan hallar nevrozu) müşahidə etmək olar.

Qamma dalğaları: Frekansı 36 hz.dən böyükdür. Normal sağlam beyində frekans heç vaxt 36-nın üstünə çıxmaz. Ağır psixoloji pozğunluqda, hiperaktivlik və diqqət əskikliyi sendromlarında müşahidə olunur. Qamma dalğası yayılarkən zehnimizdən eyni anda bir çox düşüncə keçsə də, düşüncədə analitiklik və dərinlik olmaz. Öyrənmə, səthidir və tez unudulur. Məsələn 3 yaşdan balaca uşaqlar uzun müddət (2-3 saat) televizor qarşısında oturduqları zaman, beyin aktivliyi qamma frekansına keçir. Bu isə birçox zehni və psixi pozğunluğu öz bərabərində gətirir. Tövsüyyə istəyirsinizsə, “klip izləməyin!”. Yəqin səbəbi maraqlıdır. İlki, fraqmenlər sürətli göstərilir. Beyin, informasiyanı mənalandırmaqda çətinlik çəkdiyindən aqressivlik yaranır. İkincisi isə, informasiya sürətli daxil olduğundan qamma dalğaları yayılmağa başlayır ki, bu da beynin sağlamlığına ziyandır.

Beyin dalğalarını idarə edə bilərikmi?

